Dézsi Csaba Andrást vasárnap választották polgármesterré, de hamarosan már törvényt is nevezhetnek el róla, jöhet a lex Dézsi.

Dézsi Csaba András gyomlálásra és ültetésre készül Győrben, az autóipar mellé pedig új lábakat növesztene a városnak – írtuk vasárnap este, amikor kiderült, a Fidesz jelöltje nyerte az időközi polgármester-választást.

Dézsi, aki meggyőző fölénnyel győzött, orvosként dolgozik, a győri Petz Aladár Megyei Oktató Kórház osztályvezető főorvosa, kardiológus. Amikor Kövér László házelnök videóban kampányolt mellette, kiemelte, hogy Dézsi nem fogja cserbenhagyni a betegeit.

Amikor az ATV rákérdezett, ez azt jelenti-e, hogy Dézsi a jövőben is folytatja orvosi munkáját, a politikus azt mondta:

igen.

A portál szerint Dézsi még a vasárnapi választás előtt ígéretet kapott arra a Fidesztől, hogy polgármestereként is praktizálhat. Ez azonban a hatályos jogszabályok szerint összeférhetetlen a polgármesteri tisztséggel, a törvény a „tiltó listán” nevesíti az orvosokat, egészségügyi dolgozókat is. Így tehát törvénymódosításnak kell következnie, amit már most lex Dézsiként emlegetnek.

Győrrel üzent a Fidesz: Nyugi, fiúk! Gergely Márton, Kaufmann Balázs, Oroszi Babett, Pálmai Erika, Pozsgai Rebeka, Szabó Yvette, Windisch Judit hvg360 Miközben a kormányfő vezényletével dübörög a cigányellenes gyűlöletkampány, az ügyészség megerősítette a HVG-nek: a gyanú szerint majdnem egymilliárd forintot csalt el a Fidesszel együttműködő Lungo Drom egyik győri képviselője romák közfoglalkoztatásával.

Arról, hogy milyen személyre szabott jogalkotási gyakorlata van az Orbán-kormányoknak, itt írtunk: